Keskustelu:Mari-Leena Talvitie

message: Aloittamani artikkelin "Mari-Leena Talvitie" merkittävyys on kyseenalaistettu. Mari-Leena on johtava oululainen kunnallispoliitikko joka on ollut valtuustossa jo usean valtuustokauden ajan. Hän on mukana useissa eri valtakunnallisissa luottamustehtävissä.
Artikkeli on myös täydentää kaupunkimme valtuutetuista kertovaa luokkaan (oululaiset kaupunginvaltuutetut), onhan Talvitie istunut valtuustossa jo usean vaalikauden ajan.
Artikkeli on tällä hetkellä suppea, ja siinä ei ole riittävä lähteistys, mutta korjaan tilanteen. 
Jari Laru (keskustelu) 11. toukokuuta 2014 kello 08.48 (EEST)
replies: text: Isohkon kaupungin valtuuston puheenjohtaja, joten katson merkittäväksi poiitikoksi. --Höyhens (keskustelu) 11. toukokuuta 2014 kello 12.54 (EEST)
Oulun kaupunginvaltuuston puheenjohtaja → merkittävä. --Elena (keskustelu) 11. toukokuuta 2014 kello 12.59 (EEST)
Mielestäni merkittävyys riittää. Tosin Talvitie ei enää taida olla Kurvisen avustaja, eikä asiaa muutenkaan tarvitsisi mainita artikkelissa kolmea kertaa... --Hermis (keskustelu) 11. toukokuuta 2014 kello 13.32 (EEST)
Talvitie on Kurvisen avustaja. Asiaa ei kuitenkaan tarvitse mainita kolmea kertaa. FIksataan. Jari Laru (keskustelu) 11. toukokuuta 2014 kello 18.26 (EEST)
Mistä lähtien kunnanvaltuutetut ilman muita meriittejä ovat olleet wikimerkittäviä? --BrDead (keskustelu) 11. toukokuuta 2014 kello 20.05 (EEST)
Epämerkittävä vaalimainos. --Otrfan (keskustelu) 11. toukokuuta 2014 kello 20.07 (EEST)
Artikkelin kohteena oleva henkilö on kyllä eurovaaliehdokas, mutta on myös Oulun kaupungin keskeisimpiä politiikoita ja on mukana Kansallisen Kokoomuksen ym. toiminnassa eri tehtävissä. Jos valtuutetut eivät sinällään ole merkittäviä, se on varmasti ihan ok, mutta nyt on kyseessä edellinen kaupunginhallituksen pj ja nykyinen kaupunginvaltuuston pj. Henkilö käyttää alueellaan merkittävää poliittista valtaa ja on hyvin tunnettu henkilö.
Toisaalta, jos tämä henkilö todetan epämerkittäväksi ehdotan että merkitään sitten systemaattisesti kaikki muutkin vastaavat henkilöt epämerkittäviksi. Hieman ihmettelen myös sitä, että mitä merkitystä on kategorialla "Oulun kaupunginvaltuutetut" jos sen tulee koostua papeista, muusikoista, tiedemiehistä ja kansanedustajista - mutta se ei voisi sisältää kaupunginvaltuuston istuvaa puheenjohtajaa. Ehdotan että ao. luokasta ja vastaavista luovutaan ellei niitä voi täydentää paikkauntien poliittista valtaa käyttävillä kunnanhallitusten ja valtuustojen puheenjohtajilla.
LaruX (keskustelu) 11. toukokuuta 2014 kello 20.38 (EEST)

text: Oho. Kukaan ei ole varmaan ikinä aiemmin tajunnut käyttää poiston vastustamiseen argumenttia "jos tämä artikkeli poistetaan, niin sitten muitakin artikkeleita pitää poistaa". Mitä luokkiin tulee, niin meillä on myös :Luokka:Suomalaiset henkilöt, eikä sitäkään ole tarkoitus täyttää kaikilla suomalaisilla henkilöillä ilman muita meriittejä. --Otrfan (keskustelu) 11. toukokuuta 2014 kello 20.53 (EEST)
replies: text: : Heh, avaukseni oli tarkoituksella poleeminen, sillä haluan keskustelua siitä mikä on meriitti. Valtuutettujen kategoriasta löytyy paljon muitakin kuin kansanedustajia jota jotkut pitävät merkittävyyden keskeisenä tekijänä. Kunnallispolitiikassa merkittäviä meriittejä ovat valtuuston puheenjohtajuus ja/tai hallituksen puheenjohtajuus. Em. tehtäviin ei pääse ellei menesty erittäin hyvin vaaleissa ja nauti puolueensa paikallisorganisaation luottamusta. Jos sellaista henkilöä ei voi lisätä yhden maamme suurimman kaupungin valtuutetut sisältävään kategoriaan, voitaneen ao. kategoria todeta silloin laajemminkin tarpeettomaksi. LaruX (keskustelu) 11. toukokuuta 2014 kello 21.55 (EEST)
Periaateäänestys olisi paikallaan. Linjan tulee olla tasapuolinen ja kriteerit sellaiset, ettei joka kerta tarvitse erikseen äänestää, onko paikkakunta X riittävän suuri ja riittääkö silloin liikuntalautakunnan varapuheenjohtajuus vai pitääkö olla valtuuston puheenjohtaja tms. Nyt mietitään samat asiat joka paikallispoliitikon kohdalla erikseen, ja mahdollisesti äänestetään oman puolueen/paikkakunnan puolesta naapuria vastaan. Ottamatta kantaa tähän poliitikkoon, jokaisesta paikallispoliitikosta en kaipaa artikkelia Wikipediaan. Rajaa testataan koko ajan ties millä perusteilla, kun selkeä linjanveto puuttuu. --Wähäwiisas (keskustelu) 11. toukokuuta 2014 kello 21.09 (EEST)

text: : Erittäin hyvä ajatus. Olin hieman yllättynyt että KHPJ ja KVPJ yhdessä maamme suurimmista kaupungeista koetaan dismeriiteiksi. Tästä asiasta olisi todellakin hyvä olla jonkinlainen linja.LaruX (keskustelu) 11. toukokuuta 2014 kello 21.50 (EEST)

text: Rajahan on ollut jo pitkään hyvin selkeä. Jos on kansanedustaja->merkittävä. Jos ei->ei merkittävä. Nyt joku on vain keksinyt venyttää tätä rajaa joissain tapauksissa. Minulle ei ole ainakaan selvinnyt, että miksi. --BrDead (keskustelu) 11. toukokuuta 2014 kello 21.31 (EEST)
replies: text: : Wikipediaan yltäneiden valtuutettujen joukossa on koko joukko muitakin kuin kansanedustajia. Esim. nyrkkeilijöitä, laulajia, aktivisteja, entisiä professoreita jne. Eli yhden suuren kaupungin hallituksen pj ja/tai valtuuston pj ei ole meriitti, mutta esim. se että on muusikko ja valtuutettu on meriitti. Mielestäni wikipediaan tulisi ottaa ilman mutinoita isojen kaupunkien hallitusten pj:t / valtuustojen pj:t, sillä he ovat poikkeuksetta merkittäviä vallankäyttäjiä alueellansa. Jokaista valtuutettua ei tietenkään tule nostaa wikipediaan ilman muita ansioita.LaruX (keskustelu) 11. toukokuuta 2014 kello 21.47 (EEST)
replies: text: :: Totta kai wikipediaan voi päästä muillakin meriiteillä, kuin kansanedustajana. Eri elämänalueilla on sitten omat merkittävyyskriteerinsä. Jos joku harrastaa sen lisäksi kunnallispolitiikkaa, ei sen pidä olla wikipedia-artikkelin esteenä. Niin kuin ei vaikkapa koiraharrastuskaan. --BrDead (keskustelu) 11. toukokuuta 2014 kello 21.51 (EEST)
replies: text: ::: Mutta kunnallispolitiikan kärkitehtävät suurissa kaupungeissa ilman kansanedustajuutta eivät silti ole mielestäsi meriitti? LaruX (keskustelu) 11. toukokuuta 2014 kello 21.56 (EEST)
replies: text: :::: On, mutta ne liittyvät siihen kunnallispolitiikkaan. Ei valtakunnanpolitiikkaan. --BrDead (keskustelu) 11. toukokuuta 2014 kello 22.16 (EEST)
replies: text: ::::: Olen eri mieltä. Olen perusteluni esittänyt. LaruX (keskustelu) 11. toukokuuta 2014 kello 22.40 (EEST)

text: LaruX: Dismeriiteistä ei ole ollut puhetta, mutta henkilöiltä tavallisesti vaaditaan tiettyjen etukäteen määriteltyjen rajojen ylittäminen. Meriiteiksi ovat jotkut käyttäjät katsoneet esimerkiksi urheilulajin pääsarjassa pelaamisen, tanssiohjelmassa esiintymisen tai laajan julkisuuden. Poliitikkojen rajanveto on jostain syystä ollut paljon tiukempi kuin esim. taiteilijoiden tai urheilijoiden, joiden ei tarvitse saavuttaa mitään yhteiskunnallisesti merkittävää asemaa saadakseen tänne artikkelin. Minusta rajanvedon on syytä tapahtua etukäteen ja sitä sitten noudatetaan riippumatta siitä, puhuuko poliitikko ns. asiaa vai hömppää ja onko juuri minun mielestäni Oulun/Iisalmen/Helsingin/Jällivaaran kunnanhallituksen väliaikainen varapuheenjohtaja merkittävä vai ei. Kannanottosi kriteeristä on selkeä ja ymmärrettävä. Jotta sitä voitaisiin käyttää rajanvetona, se vaatisi vielä tarkennuksen, mikä on suuri kaupunki ja mikä ei. Muuten sama keskustelu käytäisiin pian Lahden tai Jyväskylän tai Upsalan kohdalla ja perusteltaisiin Sipoon päättäjien painoarvoa pääkaupunkiseudun ja koko Suomen kehityksen näkökulmasta. --Wähäwiisas (keskustelu) 12. toukokuuta 2014 kello 09.58 (EEST)
replies: text: :Uskon, ettei tätä oltaisi kyseenalaistettu ellei eu-vaalit ole tulossa. Sen ei saa antaa hämätä, vaikka voikin pitää todenäköisenä, että juuri vaalit ovat kirvoittaneet artikkelin kirjoittamisen. --Höyhens (keskustelu) 12. toukokuuta 2014 kello 10.09 (EEST)
replies: text: :: Uutenahan näitä artikkeleita usein kyseenalaistetaan. Vaalien edellä ilmaantuu painetta lisätä ehdokkaiden artikkeleita. --Wähäwiisas (keskustelu) 12. toukokuuta 2014 kello 10.30 (EEST)
replies: text: ::: Juu, Artikkeli on ihan yhtä relevantti vaalien jälkeenkin. Henkilö on toiminut ennen vaaleja ja toimii vaalien jälkeenkin kaupunginvaltuuston puheenjohtajana. LaruX (keskustelu) 12. toukokuuta 2014 kello 21.33 (EEST)
Oulun kaupunginhallituksen ja -valtuuston puheenjohtaja. Pitäisin merkittävä, artikkeli tarvitsee tosin ulkopuolisia lähteitä. –Makele-90 (keskustelu) 11. toukokuuta 2014 kello 23.45 (EEST)

text: : Aion laittaa, ellei joku muu ehdi ensiksi. LaruX (keskustelu) 12. toukokuuta 2014 kello 00.48 (EEST)
replies: text: ::Onko sulla esitää jonkunnäköistä arvioita siitä, milloinka tämä tapahtuu? Kukaan muu ei näytä ehtivän tai ei löydä niitä ulkopuolisia lähteitä. Artikkelia pidetään helposti mainoksena, jos ei ole muita lähteitä kuin oma kotisivu.-Htm (keskustelu) 24. toukokuuta 2014 kello 12.51 (EEST)

text: Artikkelin säilyttämisestä pitäisi järjestää äänestää. Itse ilmoitan äänestävänsä joko vastaan tai puolesta kunhan tutustun artikkeliin sen tarkemmin. Ystävällisin terveisin --Ashoka (keskustelu) 13. toukokuuta 2014 kello 13.04 (EEST)
Avustajuudesta vielä sen verran, vaikkei merkittävyys siitä riipukaan, että onko Talvitie siis Kurvisen maakunta-avustaja? Jotenkin johtaa harhaan johdannon (ja Talvitien kotisivujen) ajatus kansanedustajan avustajasta, kun myöhemmin mainitaankin olevan maakunta-avustaja (mistä lähteestä tämä tieto edes löytyy?). Epäilinkin, ettei eduskunnassa avusta, koska ei löytynyt kansanedustajien avustajaluettelosta. --Hermis (keskustelu) 14. toukokuuta 2014 kello 11.22 (EEST)
replies: text: : Talvitie on ollut sekä eduskunta-avustajana että maakunta-avustajana. Täytyy tarkentaa ja lähteistää. 
Tähän asti olen ollut lievästi sillä kannalla, että valtuustojen puheenjohtajat ilman muita meriittejä voisivat olla wikimerkittäviä. Enää en ole. Suomenkielisen Wikipedian perspektiivissä Talvitie on tuiki tuntematon, samoin tämä Kurvinen, jonka nimeä jankutetaan artikkelissa peräti kahdesti. Ikinä kuullutkaan. Pois. (edit)- Niin, Europarlamenttivaalit vain "sattuivat" tähän saumaan. (edit) Ja on muuten suhteellisen niukasti riippumattomia ulkopuolisia lähteitä, vain tulospalvelusivut ja sitten oma mainossivusto. -Htm (keskustelu) 15. toukokuuta 2014 kello 05.38 (EEST) -Htm (keskustelu) 15. toukokuuta 2014 kello 07.08 (EEST)

text: : Kuten sanottua, hän on kunnallispolitiikko ja ollut neljä vaalikautta valtuustossa. Hän on hyvin tunnettu omalla alueellaan ja on toiminut useissa keskeisissä toimielimissä huolimatta nuoresta iästänsä. Hänestä on kirjoitettu paljon eli riippumattomia lähteitä on. Työkiireideni takia en ole itse ennättänyt lähteistää tätä artikkelia riippumattomilla lähteillä, mutta tulen sen tekemään.LaruX (keskustelu) 16. toukokuuta 2014 kello 11.24 (EEST)

text: :Niin, tarkoittaako tuo siis että haluat hänet pois koska et ole "ikinä kuullutkaan"? Vähän siltä tuntuu. Sillä kai ei saisi olla merkitystä olenko minä tai joku muu kuullut artikkelin aiheesta (ainakaan merkittävyyden kannalta). 82.141.126.28 25. toukokuuta 2014 kello 09.00 (EEST)
replies: text: ::Tarkoittaa, valtakunnallista merkittävyttä saavuttaneet ihmiset ovat tuttuja mediasta. Artikkelissa ei ole ulkopuolisia riippumattomia luotettavia lähteitä yhtään paitsi edellä mainitut vaalitulokset. Nyt se on vaalimainos. Jos henkilö on merkittävä, niin luulisi jotain löytyvän sentään. -Htm (keskustelu) 25. toukokuuta 2014 kello 10.03 (EEST)
replies: text: :::Se, että lähteitä ei ole on aivan eri asia kuin se että ei ole kuullut henkilöstä. Wikipediassa on paljon henkilöitä joista en ole kuullutkaan, mutta lähteitä riittää, joten ne eivät liity toisiinsa. 82.141.126.28 25. toukokuuta 2014 kello 22.11 (EEST)
Lähes 200 000 asukkaan kaupungin valtuuston puheenjohtaja. Mielestäni ilman muuta wikimerkittävä. Mutta olisi ehkä kuitenkin hyvä äänestää, saataisiin viimein selvyys tähän suurten kaupunkien valtuustojen puheenjohtajat -asiaan. Tämäkin kun näitä aiheita, jotka tuntuvat ponnahtavan harva se vuosi merkittävyyskeskusteluun; aiemmin esim. artikkelit Helsingin valtuuston pj:nä toimineesta Otto Lehtipuusta ja Tampereen valtuuston pj:nä toimineesta Sanna Marinista. --Nironen (keskustelu) 15. toukokuuta 2014 kello 06.45 (EEST)

text: Tarttis vetää siten myös rajat suurille kaupungeille, koskeeko sama suuria kuntia ja tarkoittaako suuri=paljon asukkaita, paljon pinta-alaa vai paljon muuta merkitystä. Onko Grani tarpeeksi suuri vaikka se onkin pieni? Sitten tulee vielä valtuusto vs. hallitus, valtuusto on tietysti merkittävämpi kunnallinen toimielin, koska se käyttää ylintä päätösvaltaa. -Htm (keskustelu) 15. toukokuuta 2014 kello 07.05 (EEST)

text: Tästä on keskusteltu kauan sitten, mutten löydä nyt. Ennen kaikkea tästä EI pitäisi nyt äänestää, koska se jos mikä on mainostamista. --Höyhens (keskustelu) 15. toukokuuta 2014 kello 14.43 (EEST)
replies: text: : Periaatteessa ei pitäisi pelätä sivuvaikutuksia, jos jotain on tehtävä. Kuinka moni äänestävä mahtaa tarkkailla eurovaalien aikana wikipedian äänestysprosesseja ja saada jonkun vaikutelman suuntaan tai toiseen? Sitten aiheeseen liittyen, näemmekö muissa kieliversioissa artikkeleita tavanomaisista kunnallispoliitikoista, tai kunnanvaltuustojen puheenjohtajista? Ja jos emme, miksi täällä pitäisi olla? --Ukas (keskustelu) 16. toukokuuta 2014 kello 18.38 (EEST)
replies: text: ::Vastaan nyt edelliseen, vaikka merkittävyys ei olekaan auki. Totta tukin. Sivuvaikutukseena ei WP:n sisäinen äänestys ole vakavimpia. Eräät ulkopuoliset tahot tosin seuraavat niitä innolla. Voi olla että poliitikoilla ei sellaiseeen ole edes aikaa. No aiheeseen liittyen ei meillä pitäisi olla niin eikä näin toisten kieliversioiden vuoksi. Tämä on vaan varsin suuri Wikipediaversio kielen puhujamäärän nähden. --Höyhens (keskustelu) 18. toukokuuta 2014 kello 13.07 (EEST)
thread_title:  Artikkelin merkittävyys